一般認為αιτιον同αιτια都係同義詞，所以都翻譯為「原因」。但係有啲學者認為，將αιτια都翻譯為「原因」係一個誤導，應該將佢翻譯為「解釋」先啱。亦即係，阿里士多德佢係探討緊事物原因嘅各種合理解釋方法，而呢種合理解釋係人類嘅理智可以達成同埋理解，呢個原則畀經院哲學嗰陣嘅湯瑪斯阿奎那繼承咗。